# Bombardier Challenger 600

### Izvor: Wikipedija

Challenger
Tip | CL-601
Proizvođač | Bombardier Aerospace
Najveća brzina | 851 km/h
Razmah krila | 19,61 m
Površina krila | 48,3 m2
Dužina | 20,85 m
Visina | 6,30 m
Dolet | 6.236 km
Maksimalna težina | 19.550 kg
Motor | dva turbofen motora od 40,7 kN svaki

Bombardier Challenger 600 je poslovni zrakoplov s dva turbomlazna motora. Do 1986. godine proizvodio ga je Canadair kada kompaniju kupuje Bombardier Aerospace.

## [uredi] Dizajn

Zrakoplov je 1976. godine pod nazivom LearStar 600 počeo razvijati bivši direktor Learjet-a Bill Lear. Prepoznatljiv po velikoj putničkoj kabini, obećavao je ugodno putovanje na dugim relacijama. Planiran je zrakoplov s tri motora ali kada je Canadair otkupio prava nastavljen je razvoj dvomotorca. Urađeno je malo preinaka na originalnom dizajnu. Jedna od njih je premještanje horizontalnog stabilizatora s repnog dijela trupa na vrh vertikalnog stabilizatora.

## [uredi] Razvoj

Izrađena su tri prototipa, od kojih je prvi uzletio u studenom 1978. a sljedeća dva u ožujku i srpnju 1979. godine. Prvi se zrakoplov srušio nakon (eng.stall) gubitka uzgona pri kritičnom napadnom kutu. Uporabna dozvola izdana u kolovozu 1980. imala je ograničenja na maksimalnu težinu uzlijetanja od 14.970 kg, maksimalnu brzinu od 587 km/h i zabranu upotrebe negativnog potiska (eng. reverse thrust). 1983. godine Challenger CL-600 inačicu zamjenjuje poboljšana inačica CL-601.

## [uredi] Inačice

### [uredi] CL-601

- CL601-1A obnovljena inačica s ugrađenim zaobljenim završecima vrhova krila (eng. Winglet) radi smanjivanja otpora i s jačim motorima.

    - CL601-1A/ER jedina modifikacija su dodatni rezervoari.

- CL601-3A – noviji motori i uvođenje EFIS sustava upravljanja.

    - CL601-3A/ER jedina modifikacija su dodatni rezervoari.

- CL601-3R inačica većeg doleta radi dodatno integriranih rezervoara u repne površine.

### [uredi] CL-604

- CL-604 je cjelokupno modificirana inačica koja osim jačih motora ima veći kapacitet goriva, potpuno je promijenjen stajni trap, promjene u konstrukciji krila i repnih površina i novi EFIS sustav upravljanja. Jedan zrakoplov srednjeg doleta ove inačice C-143A, izrađen je za potrebe kontrole i nadgledanja (obalna straža).

### [uredi] CL-605

- CL-605 predstavljen je početkom 2006. godine kao poboljšana inačica CL-604 s novom elektronskom opremom i poboljšanjima u konstrukciji.

### [uredi] CL-610

- CL-610 Challenger E trebala je biti putnička inačica s produženim trupom za smještaj 24 sjedišta. Nije izrađen niti jedan zrakoplov ali su na njegovim osnovama razvijani zrakoplovi Canadair Regional Jet-a.

Dobavljeno iz "http://hr.wikipedia.org../../../b/o/m/Bombardier_Challenger_600_4601.html"

Kategorija: Putnički zrakoplovi

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English